74. ΝΟΜΟΣ υπ’ αριθ. 632 της 22/30 Ιουν. 1977 (ΦΕΚ Α΄ 186) Περί κυρώσεως της από 10.3.77 πράξεως του Προέδρου της Δημοκρατίας «περί λήψεως μέτρων προς επιτάχυνσιν των φορτοεκφορτώσεων και αποσυμφόρησιν του λιμένος Πειραιώς». Άρθρον πρώτον.-Κυρούται και ισχύει αφ’ ης εδημοσιεύθη εις την Εφημερίδα της Κυβερνήσεως (ΦΕΚ 79/14.3.77 τ.Α΄) η νομοθετικού περιεχομένου πράξις του Προέδρου της Δημοκρατίας «περί  λήψεως μέτρων προς επιτάχυνσιν των φορτοεκφορτώσεων και αποσυμφόρησιν του λιμένος Πειραιώς», εκδοθείσα κατ’ εφαρμογήν του άρθρ. 44 παρ. 1 του Συντάγματος, λόγω συντρεχούσης εκτάκτου περιπτώσεως εξαιρετικώς επειγούσης και απροβλέπτου ανάγκης, της οποίας το περιεχόμενον έχει ούτω: (βλ. ανωτ. αριθ. 69). Άρθρον δεύτερον.-Η ισχύς του παρόντος άρχεται από της 10ης Μαρτ. 1977. 